Չեմ կարողանում համակերպվել նման տեքստի հետ։ Շատ հեգնական եմ նայում այստեսակ տեքստերին։ Ես Ինստագրամում տեսա, որ ամեն մեկն անվան դիմաց իր ով լինելը գրում է․ մեկը՝ «փեյնթըր», մյուսը՝ «մամմի», ու ես առանց հապաղելու գրեցի՝ «ոչ ոք» (no one): Հետո երկար մտածում էի դրա մասին․ մարդը ստեղծագործող էակ է․ ինքը մեկը չի։ Ես «խոզ» եմ, որովհետեւ չեմ կիսվում մարդկանց հետ, սնոբ, որովհետեւ մեծամիտ եմ եւ չարացած, որովհետեւ ուրիշների արածը սուր քննադատում եմ՝ չարախոսելով․․․